text: L'AMI maniobra perquè els ajuntaments també demanin l'abolició de la monarquia | Pallars Digital
  per Redacció , 20 d'octubre de 2018 a les 12:19 |
  Joan Carles I i Felip VI, en una foto d'arxiu | Europa Press
  L'Associació de Municipis per la Independència (AMI) ha acordat aquest divendres convertir la resolució del Parlament de Catalunya que demana l'abolició de la monarquia espanyola -aprovada pels comuns, JxCat i ERC- en una moció perquè els plens dels ajuntaments catalans també se sumin a aquesta petició. Ho ha anunciat el president de l'entitat, Jose Maria Cervera, després del Comitè Executiu de l'AMI que s'ha celebrat Sant Celoni.
  Cervera també ha explicat que duran a terme una executiva conjunta amb l'Associació Catalana de Muncipis (ACM) per mostrar la "unitat" del món municipalista per tirar endavant la República. A banda, ha reconegut que no descarten que en algun moment l'entitat hagi "d'exiliar-se" a la Catalunya Nord o Andorra tenint en compte "com s'està comportant la justícia espanyola".
  Poc abans del final de la reunió, el govern espanyol ha activat el recurs contra el Parlament per reprovar Felip VI. "Qüestionar el rei no és la seva funció", ha valorat la ministra portaveu, Isabel Celaá en la roda de premsa posterior al consell de ministres. Ho considera "políticament inacceptable" i rebutja que el monarca es qüestioni en "debats polítics".
  Política, AMI, monarquia espanyola, Felip VI, procés català
  Per Joan C el 20 d'octubre de 2018 a les 20:22
  De veritat no hi ha coses mes importants a Catalunya? Parleu de les retallades a la sanitat etc!!! Vaya xorrades!!!